ai4bharat/Pralekha huggingface dataset:
شماریات اور پروگرام کے نفاذ کی وزارت
بھارت میں پے رول رپورٹنگ –روزگار سے متعلق ایک رسمی تناظر
اعدادوشمار اورپروگرام پرعمل درآمدکی وزارت کے شماریات اوراعدادوشمار کے قومی دفتر نے ملک کے روزگار سے متعلق منظرنامہ کے بارے میں ایک رپورٹ جاری کی ہے ۔ اس رپورٹ میں ستمبر 2017سے مارچ 2023تک کااحاطہ کیاگیاہے اور یہ رپورٹ چنندہ سرکاری ایجنسیوں کے پاس دستیاب انتظامہ ریکارڈ س کی بنیادپرتیارکی گئی ہے ، تاکہ بعض شعبوں میں ترقی کا جائزہ لیاجاسکے ۔ ایک تفصیلی رپورٹ منسلک ہے ۔
ا قتصادی امور کی کابینہ کمیٹی
کابینہ نے یوریا یونٹوں کے لئے مستقل لاگت کے تعین کے لئے تبدیل شدہ این پی ایس –III میں ابہام کو دور کرنے کو منظوری دی
نئی دہلی ، 13 مارچ۔ وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے یوریا اکائیوں کے لئے مستقل لاگت کے تعین کی غرض سے تبدیل شدہ نئی قیمت اسکیم -III )این پی ایس۔ III) میں موجود ابہام کو دور کرنے کے محکمہ فرٹیلائزرس کی تجویز کو اپنی منظوری دے دی ہے۔
تبدیل شدہ این پی ایس۔ III کا اعلان 2 اپریل 2014 کو ہوا تھا، پھر بھی نوٹیفکیشن کی مبہم زبان کی وجہ سے اس پر عمل درآمد نہیں کیا جاسکا۔ مذکورہ بالا فیصلے سے اس پالیسی پر آسانی سے عمل درآمد میں آسانیاں ہوں گی، جس کے نتیجے میں یوریا کی 30 مینوفیکچرنگ اکائیوں کی اضافی مستقل قیمت فی میٹرک ٹن 350 روپئے ہوگی۔ تبدیل شدہ این پی ایس۔ III کے نتیجے میں موجود یوریا اکائیوں کو تجویز میں مذکورہ حد کے ساتھ مستقل لاگت میں اصل اضافے کی حد تک فائدہ ہوگا، جس سے کسی بھی اکائی کو غلط ڈھنگ سے فائدہ نہیں پہنچے گا۔
اس سے یوریا اکائیوں کا کام کاج جاری رکھنے میں آسانیاں ہوں گی اور اس سے کسانوں کو یوریا کی پائیدار اور پابندی کے ساتھ فراہمی یقینی ہوگی۔
اس منظوری سے یوریا اکائیوں کو، جو 30 سال سے زائد پرانی ہیں اور گیس میں تبدیل ہوگئی ہیں، انھیں فی میٹرک ٹن 150 روپئے کا خصوصی معاوضہ بھی دیا جائے گا، جس سے پائیدار پیداواریت کے لئے موزوں رہنے والی ان اکائیوں کو ترغیبات حاصل ہوں گی۔
ان اقدامات سے یوریا کی زیادہ سے زیادہ گھریلو پیداوار یقینی ہوگی اور یوریا کی درآمدات پر انحصار میں کمی آئے گی۔
وزیراعظم کا دفتر
وزیراعظم کی ابوظہبی، متحدہ عرب امارات میں آمد
وزیر اعظم جناب نریندر مودی 15 جولائی 2023 کی صبح ابوظہبی پہنچے۔
ایک خصوصی خیر سگالی میں، ابوظہبی کے ولی عہد، عزت مآب شیخ خالد بن محمد بن زید النہیان نے ہوائی اڈے پر وزیراعظم کا پرتپاک استقبال کیا۔ وزیر اعظم مودی کو رسمی استقبال اور گارڈ آف آنر پیش کیا گیا۔
.
وزیراعظم کا دفتر
وزیر اعظم نے کرناٹک کے ہبلی میں ایک حادثے کی وجہ سے ہونے والے جانی نقصان پر افسوس کا اظہار کیا
پی ایم این آر ایف کی طرف سے معاوضے کا اعلان کیا
وزیر اعظم جناب نریندر مودی نے کرناٹک کے ہبلی میں ہونے والے حادثے کی وجہ سے ہونے والے جانی نقصان پر گہرے دکھ کا اظہار کیا ہے۔ وزیر اعظم نے وزیر اعظم قومی ریلیف فنڈ  سے اس حادثے میں اپنی جانیں گنوانے والوں کے لواحقین کو 2 لاکھ روپے اور زخمیوں کو 50,000 روپے کا معاوضہ دینے کا اعلان کیا ہے۔
وزیر اعظم کے دفتر نے ٹویٹ کیا؛
”ہبلی، کرناٹک میں ایک حادثے کی وجہ سے ہونے والے جانی نقصان سے دکھی ہوں۔ سوگوار خاندانوں کے غم میں میں برابر کا شریک ہوں۔ زخمیوں کے جلد صحت یاب ہونے کے لیے دعا گو ہوں: وزیر اعظم @narendramodi“
”ہبلی حادثے میں جان گنوانے والے افراد کے لواحقین کو پی ایم این آر ایف کی طرف سے 2 لاکھ روپے اور زخمیوں کو 50,000 روپے کا معاوضہ دیا جائے گا: وزیر اعظم @narendramodi“
ش ح۔ ف ش ع-م ف
U: 5710
(
وزیراعظم کا دفتر
وزیر اعظم آئی آئی ایس ایف 2020 میں افتتاحی خطبہ دیں گے
نئی دہلی،20؍ دسمبر ، وزیر اعظم جناب نریندر مودی 22 دسمبر کو شام ساڑھے چار بجے ویڈیو کانفرنسنگ کے ذریعے انڈیا انٹرنیشنل سائنس فیسٹیول  2020 میں افتتاحی خطبہ دیں گے۔ اس موقع پر مرکزی وزیر ڈاکٹر ہرش وردھن بھی موجود رہیں گے۔
آئی آئی ایس ایف کے بارے میں
معاشرے میں سائنسی مزاج کو فروغ دینے کے لیے سائنس اور ٹیکنالوجی کی وزارت نیز ارضیاتی سائنس کی وزارت نے وجنانا بھارتی کے ساتھ مل کر انڈیا انٹرنیشنل سائنس فیسٹیول کا پروگرام بنایا تھا۔ 2015 میں شروع کیا گیا آئی آئی ایس ایف کا مقصد سائنس اور ٹیکنالوجی کو فروغ دینا ہے۔ اس کا مقصد عوام کو سائنس کے ساتھ جوڑنا ، سائنس کی خوشی کی تقریب منانا اور یہ بتانا ہے کہ کس طرح سائنس ، ٹیکنالوجی، انجینئرنگ اور میتھ میٹکس  ہماری زندگیوں کو بہتر بنانے کا حل فراہم کرسکتی ہیں۔ آئی آئی ایس ایف 2020 کا مقصد نوجوانوں کو 21ویں صدی کی ہنرمندی کو فروغ دینے میں مدد دینا ہے۔ اس میں خاص توجہ سائنسی معلومات، تخلیق، تنقیدی طرز فکر، مسائل کو حل کرنے اور ٹیم ورک پر دی گئی ہے۔ اس کا طویل مدتی مقصد طلبا کی اس بات کے لیے ہمت افزائی کرنا ہے کہ وہ مطالعہ کریں اور سائنسی میدانوں میں کام کریں۔
وزارتِ تعلیم
حکومت ایم او او سی کے پلیٹ فارم ’’سوائم’’کو استعمال کرتے ہوئے اعلیٰ تعلیم کی فیکلٹی کے پیشہ ورانہ فروغ کے لئے آن لائن سالانہ تجدید پروگرام چلا رہی ہے
اَرپِت کے تحت صرف دو سال میں 1.8 لاکھ سے زیادہ ٹیچروں کو تربیت دی جاچکی ہے
نئی دہلی ،20؍مارچ2020:اعلیٰ تعلیم میں تدریس کے معیار میں اضافے کی خاطر ایک منفرد پہل کے تحت حکومت پچھلے دو سال سے اعلیٰ تعلیم کی فیکلٹیکے پیشہ ورانہ فروغ کے لئے تدریس کے سالانہ تجدیدی پروگرام  کو کامیابی سے چلا رہی ہے۔ایم او او سی کے پلیٹ فارم سوائم کو استعمال کرتے ہوئے اس پروگرام کو 2018ء میں شروع کیاگیا تھا۔جس کا مقصد تعلیم کے تئیں حکومت کے عہد کو پورا کرنا ہے۔یہ تقریباً 15لاکھ اعلیٰ تعلیم کی فیکلٹی کے پیشہ ورانہ فروغ کی ایک منفرد آن لائن پہل ہے۔
اَرپِت کے ذریعے پچھلے دو سال کے دوران نئے اور ابھرتے ہوئے رجحانات ، تدریسیات میں ترقی ، نظرثانی شدہ نصاب کے لئے طریقہ کار وغیرہ کے بارے میں 1.8لاکھ سے زیادہ اساتذہ کو تربیت دی گئی ہے۔19-2018ء میں اس پروگرام کے تحت 37199اساتذہ کو تربیت دی گئی، جبکہ 20-2019ء میں ان اساتذہ کی تعداد میں زبردست اضافہ ہوا اور یہ تقریباً چار گنا بڑھ کر 146919تک پہنچ گئی ، جو اس پروگرام کی مقبولیت کا اظہار ہے۔
ایچ آر ڈی کے مرکزی وزیر جناب رمیش پوکھریال نشنک نے کہا ہے کہ اَرپِت کا آغاز تدریس کے معیار میں اضافہ کرنے کے لئے کیا گیا تھا اور یہ‘‘ ہر ایک کام دیش کے نام ’’کے تئیں حکومت کے عہد کی عکاسی کرتا ہے۔جناب پوکھریال نے کہا کہ حکومت اساتذہ کے معیار میں اضافہ کرنے کے تئیں عہد بستہ ہیں، کیونکہ اساتذہ ہی قوم کے معمار ہوتے ہیں اور کسی بھی ملک کی منزل کا تعین اس کے اساتذہ کے معیار سے کیا جاتا ہے۔ وزیر موصوف نے کہا کہ اَرپِت تدریسی فیکلٹی کو با اختیار بنانے میں زبردست کردار ادا کررہا ہے۔انہوں نے کہا کہ اساتذہ تعلیمی نظام کی بنیاد ہیں اور اَرپِت اساتذہ کے لئے ان کے شعبے میں جدید ترین پیش رفت اور تدریسی معیار کو فروغ دینے کا ایک زبردست پلیٹ فارم ہے۔ اس نے تدریس کے ساتھ ساتھ آموزش کے تجربے میں زبردست اضافہ کیا ہے۔
وزارت دفاع
نیوی چلڈرن اسکول دہلی نے سالانہ تقریب کاجشن منایا
نیوی چلڈرن اسکول  دہلی نے 23 اگست 2023 کو تالکوٹرہ انڈور اسٹیڈیم میں اپنے سالانہ دن کا جشن منایا۔ اس موقع پر ایڈمرل آر ہری کمار، چیف آف دی نیول اسٹاف  مہمان خصوصی تھے۔ تقریب میں بحریہ کے سینئر افسران، معززین اور والدین نے بھی شرکت کی۔ اس تقریب کا موضوع ’اُدبھوم‘ تھا، ایک سنسکرت اصطلاح جو ابدی سیکھنے اور پائیدار روشن خیالی کے ’آغاز‘ کی نمائندگی کرتی ہے۔
پروگرام کا آغاز سنکلپ کے طلباء کے حب الوطنی کے ایک دلکش مظاہرے سے ہوا۔ این سی ایس کے بچوں کی پرفارمنس میں مختلف خطوں کے روایتی فن پارے شامل تھے جو ہندوستان کے بھرپور ثقافتی ورثے کو پیش کرتے ہیں۔ اس تقریب میں پیش کیے گیے پروگراموں نے ماحولیاتی شعور اور بدعنوانی سے پاک معاشرے کو بھی فروغ دیا۔
اسکول کی پرنسپل محترمہ اوشیما ماتھر نے ہیڈ بوائے اور ہیڈ گرل کے ساتھ اسکول کی رپورٹ پیش کی جس میں تعلیمی، کھیلوں اور دیگر سرگرمیوں میں کامیابیوں کے ساتھ ساتھ اسکول کے نئے اقدامات پر روشنی ڈالی۔
مہمان خصوصی نے شاندار کارکردگی پر طلباء اور اساتذہ کو مبارکباد دی۔ انہوں نے کہا کہ یہ پروگرام ہماری عظیم قوم کے تمام خطوں کا احاطہ کرتا ہے، اور یہ قومی یکجہتی کا بہترین مظاہرہ تھا۔ انہوں نے بچوں کو بتایا کہ وہ اقدار، اصول، تنقیدی تجزیہ اور تخلیقی سوچ جو وہ اسکول میں حاصل کرتے ہیں انہیں کل کے لیڈروں، پالیسی سازوں اور ٹیکنوکریٹس میں ڈھالیں گے۔ سی این ایس نے بچوں کو یاد دلایا کہ وہ کرتویہ کال میں ہمارے ملک کے رہنما ہوں گے اور 2047 تک بھارت کو ایک ترقی یافتہ ملک کے طور پر اس کے صحیح مقام پر لے جائیں گے۔ اس نے بچوں کو پیروی کرنے کے لیے بارہ نکات دیئے، تاکہ وہ بہتر شہری بن سکیں اور معاشرے پر اثر انداز ہو سکیں۔
تقریب کے دوران چندریان 3 کی چاند پر لینڈنگ کو براہ راست دکھایا گیا۔ طلباء، اساتذہ اور تمام سامعین نے فخر کے ساتھ اس اہم موقع کا مشاہدہ کیا۔
این سی ایس دہلی کو بحریہ کے مسلسل تعاون کے نشان کے طور پر، مہمان خصوصی نے اسکول میں بنیادی ڈھانچے کو بڑھانے کے لیے 10 لاکھ روپے کا چیک پیش کیا۔
وزیراعظم کا دفتر
ہمارا مقصد قومی ہلدی بورڈ قائم کرکے اپنے ہلدی کاشتکاروں کی صلاحیتوں کو بروئے کار لانا ہے: وزیر اعظم
وزیر اعظم جناب نریندر مودی نے کاشتکاروں کی فلاح و بہبود کے لیے حکومت کی عہدبندگی کا ازسر نو اعادہ کیا ہے۔
وزیر اعظم کے ذریعہ گذشتہ روز اعلان کردہ قومی ہلدی بورڈ کے قیام کے فوائد سے متعلق نظام آباد کے رکن پارلیمنٹ جناب اروِند دھرم پوری کے ذریعہ کی گئی ایک پوسٹ کا جواب دیتے ہوئے، وزیر اعظم نے ایک ایکس پر پوسٹ کیا:
’’ہمارے کاشت کاروں کی فلاح و بہبود اور خوشحالی ہمیشہ ہماری اولین ترجیح رہی ہے۔
قومی ہلدی بورڈ کے قیام کے ذریعہ، ہمارا مقصد ہمارے ہلدی کاشتکاروں کی صلاحیتوں کو بروئے کار لانا اور انہیں وہ تعاون فراہم کرانا ہے جس کے وہ بجاطور پر حقدار ہیں۔
نظام آباد کے لیے خصوصی طور پر فوائد بہت زیادہ ہیں۔
ہم اپنے ہلدی کاشتکاروں کے روشن مستقبل کو یقینی بنانے کے لیے ہر ضروری قدم اٹھاتے رہیں گے۔‘‘
کابینہ
مرکزی کابینہ نے انسٹی ٹیوٹ آف چارٹرڈ اکاؤنٹنٹس آف انڈیا اور دی پولش چیمبر آف اسٹیٹوری آڈیٹرز کے مابین ہوئے مفاہمتی عرضداشت کو منظوری دی
نئی دہلی،22دسمبر؍2021:
وزیر اعظم جناب نریندر مودی کی صدارت میں مرکزی کابینہ نے ممبر مینجمنٹ پروفیشنل اخلاقیات، تحقیقی تکنیک، سی پی ڈی، پیشہ ورانہ اکاؤنٹنسی ٹریننگ ، آڈٹ کوالٹی مانیٹرنگ ، ایڈوانسمنٹ آف اکاؤنٹنگ نالج ، پروفیشنل اینڈ اینٹیکچوئل ڈیولپمنٹ کے شعبے میں آپسی تعاون کے لئے انسٹی ٹیوٹ چارٹرڈ اکاؤنٹنٹس آف انڈیا اور دی پولش چیمبر آف اسٹیٹوری آڈیٹرز کے مابین مفاہمتی عرضداشت کو منظوری دے دی ہے۔
نفاذ کی حکمت عملی اور اہداف:
مجوزہ مفاہمتی عرضداشت کا مقصد ہے بلاک چین، اسمارٹ کانٹریکٹ سسٹم، روایتی آڈٹ سے کلاؤڈ اکاؤنٹنگ میں تعاون کو شامل کرتے ہوئے آڈٹ اور اکاؤنٹنگ جیسے شعبوں میں نئے طریقوں کے استعمال اور مطالعہ جاتی مضامین میں تعاون کو مضبوطی دینا۔آئی سی اے آئی اور پی آئی بی آر نے یہ بھی طے کیا ہے کہ وہ پیشہ ور تنظیموں کے ذریعے شائع شدہ کتابوں ، رسالوں اور دیگر اشاعتوں کے لین دین اور آڈٹ و اکاؤنٹنگ پر مضامین کا دونوں فریقوں کے رسالوں اور ویب سائٹوں پر باہمی اشاعت۔ ساتھ ہی دونوں فریق بدعنوانی اور غیر قانونی طورپر پیسوں کے لین دین کے خلاف لڑائی میں ایک دوسرے کا تعاون کریں گے۔
اثرات:
آئی سی اے آئی اور پی آئی بی آر پولینڈ کے درمیان مفاہمتی عرضداشت کے ذریعے آئی سی اے آئی کے ممبروں کو پولینڈ میں کاروباری مواقع ملیں گے اور اس طرح یوروپ میں ان کی موجودگی درج ہوگی۔یہ مواقع جزوقتی ہونے کے ساتھ ساتھ طویل مدتی بھی ہوں گے۔ اس مفاہمتی عرضداشت کا مقصد ہے کہ آئی سی اے آئی اور پی آئی بی آر کے ممبروں کے درمیان باہمی طورپر سود مند تعلقات کو فروغ دینے کےلئے مل کر کام کرنا۔معاہدے کے تحت آئی سی اے آئی آڈٹ کے کاروبار میں خدمات کی برآمدات کےلئے پولینڈ کے ساتھ شراکت داری مضبوط کرنے میں اہل ہوگا۔ اس کے ساتھ ہی اکاؤنٹنسی پروفیشن میں ماہرین کی خدمات کی فراہمی کے ذریعے آئی سی اے آئی پولینڈ کے ساتھ اپنی شراکت داری کو بھی مضبوط کرسکے گا۔
آئی سی اے آئی ممبران ملک بھر کی مختلف تنظیموں میں درمیانی سے اعلیٰ سطحی عہدوں پر کام کرتے ہیں۔ وہ ملک کی اُن تنظیموں میں فیصلہ ؍پالیسی سازی حکمت عملیوں کو متاثر کرنے کی حالت میں ہوتے ہیں۔ آئی سی اے آئی دنیا کے 47ملکوں کے 73شہروں میں اپنے چیپٹر اینڈ ری پریزنٹیٹو دفاتر کے وسیع نیٹ ورک کے ذریعے اِن ملکوں میں چلن میں موجود طور طریقوں کو ساجھا کرنے میں اہم رول ادا کرنے کےلئے عہد بند ہیں، تاکہ بھارت سرکار اُن اعلیٰ روایتوں اور عمل کو اپناکر غیر ملکی سرمایہ کاری کو متوجہ کرسکے اور انہیں بھارت میں اپنے ادارے قائم کرنے کےلئے حوصلہ افزائی کرسکے۔ اس مفاہمتی عرضداشت سے کارپوریٹ امور کی وزارت، انسٹی ٹیوٹ چارٹرڈ اکاؤنٹنٹس آف انڈیا اور دی پولش چیمبر آف اسٹیٹوری آڈیٹرز کو فائدہ ہوگا۔
پس منظر:
انسٹی ٹیوٹ آف چارٹرڈ اکاؤنٹنٹس آف انڈیا ایک خود مختار ادارہ ہے، جسے چارٹرڈ اکاؤنٹنٹس ایکٹ 1949کے تحت قائم کیا گیا تھا، تاکہ بھارت میں چارٹرڈ اکاؤنٹنٹس کے پیشے کو منظم کیا جاسکے۔آئی سی اے آئی نے تعلیم ، کاروباری ترقی، اعلیٰ اکاؤنٹنگ ، آڈیٹنگ اور اخلاقی معیارات کو قائم رکھنے اور اُنہیں آگے بڑھانے میں بڑ ا تعاون دیا ہے۔ پوری دنیا میں اُس کے اِس تعاون کو تسلیم کیا جاتا ہے۔دی پولش چیمبرآف اسٹیٹوری آڈیٹرز اسٹیٹوری آڈیٹرز کی ایک خود مختار ادارہ ہے، جسے آڈیٹنگ اور اسٹیٹوری آڈیٹرز کی آڈیٹنگ اور پبلشنگ فائننشیل اسٹیٹمنٹس کے لئے اکتوبر 1991ء کے ایک قانون کے تحت قائم کیا گیاہے۔پولینڈ میں آڈٹ پروفیشن کے پیشے کو منظم کرنے کےلئے اسے یکم جنوری 1992ء کو نافذ کیا گیا تھا۔
بھارت کا مسابقتی کمیشن
سی سی آئی نے چنئی میں واقع ٹریلر مالکان کی ایسوسی ایشنوں کو مانع مسابقتی طریقہ ہائے کار میں ملوث ہونے کے لئے ضبطی اور بندشوں سے متعلق احکامات جاری کئے
بھارت کے مسابقتی کمیشن  نے ان دس ٹریلر مالکان ایسوسی ایشنوں  کے خلاف ایک حتمی احکام صادر کیا ہے، جنہیں مسابقتی کمیشن 2002  کی دفعہ تین   اور تین   جسے اس ایکٹ کی دفعہ تین  کی تجاویز کے برخلاف عمل کا مرتکب پایا گیا تھا، یہ ایکٹ مانع مسابقتی معاہدات کا سد باب کرتا ہے۔
مذکورہ ٹی او اے ایس کو مبینہ طور پر ٹریلر ز کے معاملے میں محصول کی خورد برداور دخل اندازی کا مرتکب پایا گیا تھا اور ان پر یعنی کنٹینر مال بھاڑہ اسٹیشن کے اراکین این اے سی ایف ایس؍ انفارمینٹ کی جانب سے بندشیں عائد کی گئی تھیں۔ یہ بندشیں ان کی معاون فرموں کے لئے بھی عائد کی گئی تھیں، کیونکہ یہ پایا گیا تھا کہ وہ کنٹینروں کے نقل و حمل کے لئے اپنے ٹریلروں کا استعمال کر رہے تھے۔ انفارمینٹ این اے سی ایف ایس نے الزام عائد کیا تھا کہ یہ فیصلے ٹریڈ ایسوسی ایشن کی میٹنگ میں لئے گئے تھے، جس کے تحت ان شرائط کو ہٹرتال کرنے کی مبینہ دھمکیوں کی صورت میں انفارمینٹ کے اراکین کی جانب سے اس پر عمل کرنے پر اتفاق کرنے کا اقرار کیا گیا تھا۔
سی سی آئی نے چنئی میں واقع ٹریلر مالکان کی ایسوسی ایشنوں کو مانع مسابقتی طریقہ ہائے کار میں ملوث ہونے کے لئے ضبطی اور بندشوں سے متعلق احکامات جاری کئے۔
کمیشن نے خیال ظاہر کیا کہ مذکورہ ٹی او اےایس میں سے کسی بھی رکن نے مذکورہ میٹنگوں میں شرکت کرنے سے انکار نہیں کیا، جہاں مانع مسابقت نوعیت کے ایسے فیصلے لئے گئے، لہذا ان کے مابین دفعہ تین   اور ایکٹ کی دفعہ  کے تحت اتفاق ، تفہیم، انتظامات کے موجود ہونے کا ثبوت ملتا ہے،جس کی روشنی میں یہ رائے قائم کی جاتی ہے کہ ان امور نے مسابقت اے اے ای سی پر اہم برعکس اثرات مرتب کئے۔
کمیشن نے تجارتی انجمنوں کے رول اور ایکٹ کے تحت ان کی طرف سے اٹھائے گئے اقدامات کی قانونی جواز کا جائزہ لیا اور اس نےپایا کہ موجودہ معاملے میں،  نے اپنی قانونی حدود سے تجاوز کیا ہے اور ان کی سرپرستی میں خدمات، قیمتوں کے تعین اور فراہمی کو محدود کرنے کی اجازت دے کر سازشی فیصلہ میں سہولت فراہم کی ہے۔ کمیشن نے ایسا محسوس کیا کہ  ، جن میں سے بہت سے سماعت کے دوران کمیشن کے سامنے پیش نہیں ہوئے، مذکورہ مفروضے کو رد کرنے کے قابل نہیں تھے۔  نے مارکیٹ کی بھرپور طریقے سے ہیرا پھیری کی اور مذکورہ اجتماعی کارروائی کے ذریعے مسابقت کا دائرہ کم کر دیا۔
ریکارڈ میں موجود شواہد کی بنیاد پر، سی سی آئی نے پایا کہ دس  نے ایکٹ کی دفعہ 3 کے ساتھ منسلک دفعہ تین   اور تین  تین کی دفعات کی خلاف ورزی کی ہے۔ اس کے مطابق، کمیشن نے  کو ہدایت کی کہ وہ ان طریقوں میں ملوث ہونے سے باز رہیں جو مذکورہ قانون کے سیکشن تین کی دفعات کی خلاف ورزی کے مترادف ہوں۔
2018 کے کیس نمبر 04 میں آرڈر کی ایک کاپی سی سی آئی کی ویب سائٹ www.cci.gov.in پر دستیاب ہے۔
کابینہ
کابینہ نے میجر پورٹ ٹرسٹ اور گودی مزدور بورڈ کے ملازمین/ کارکنوں کے لئے پروڈکٹوتی لنک ریوارڈ اسکیم کی مدت میں 18 -2017 کے آگے بڑھانے کی منظوری دی
نئی دہلی، 29 جنوری / وزیراعظم جناب نریندر مودی کی سربراہی میں مرکزی کابینہ نے موجودہ پروڈکٹوٹی لنک ریوارڈ اسکیم کو 18-2017 سے بڑھا کر اسی اسکیم میں کسی دیگر تبدیلی/ ترمیم تک توسیع کرنے کو منظوری دے دی ہے
اس اسکیم سے سالانہ 28,821 میجر پورٹ ٹرسٹ/ ڈاک یا کارکنان کو فائدہ پہنچے گا اور اس پر سالانہ تخمینہ لاگت 46 ارب روپے آئے گی۔ /-7000 روپے ماہانہ بونس کے حساب کتاب کے لئے موجودہ اجرت کی زیادہ سے زیادہ حد تک پروڈکٹوٹی لنکڈ ریوارڈ کے حساب سے لگایا جائے گا۔ یہ اسکیم ہرمہینے پورٹ سیکٹر میں بہتر پیداوار صلاحیت کو فروغ دینے کے علاوہ بہتر صنعتی تعلقات اور موافق خوشگوار کام کے ماحول کو فروغ دے رہی ہیں۔
میجر پورٹ ٹرسٹس اور گودی مزدور بورڈ کے ملازمین/ کارکنوں کے لئے پروڈکٹوٹی لنک ایوارڈ کی موجودہ اسکیم کو جامع پورٹس پر فارمنس انڈیکس میجر پورٹ ٹرسٹ کے مینجمنٹ یا انتظامیہ اور لیبر فیڈریشنوں کے معائنے پر مبنی ہے۔
۔۔۔۔۔۔۔۔۔۔۔
U – 415
(Visitor Counter : 101
وزیراعظم کا دفتر
وزیراعظم مودی کا، جنوبی افریقہ اور یونان کے نتیجہ خیز سفر کے بعد ،بنگلورو پہنچنے پر شاندار خیرمقدم
وزیراعظم جناب نریندر مودی جنوبی افریقہ اور یونان کا اپنا چار روزہ دورہ مکمل کرنے کے بعد آج بنگلورو پہنچنے۔ وزیراعظم نے جنوبی افریقہ میں برکس سربراہ کانفرنس میں شرکت کی ، بعدازاں انھوں نے یونان کا دورہ کیا۔ اپنے دورے کے دوران وزیراعظم نے دونوں ملکوں میں کئی دو طرفہ میٹنگیں کیں اور بہت سے مقامی دانشور ان اور رہنماؤں سے ملاقاتیں بھی کیں۔ انھوں نے دونوں ممالک میں متحرک بھارتی برادری کے افراد سے بھی ملاقات کی۔ وزیراعظم ، جنھوں نے ویڈیو کانفرنسنگ کے ذریعے چندریان -3 مون لینڈر کے چاند کی سطح پر اترنے کا مشاہدہ کیا تھا، آج اسرو ٹیم کے ساتھ بات چیت کرنے کے لئے بنگلورو پہنچے ہیں۔
وزیراعظم مودی کا ایچ ایل ہوائی اڈے کے باہر والہانہ خیرمقدم کیا گیا۔ اس موقع پر انھوں نےوہاں جمع شہریوں سے خطاب کیا۔ انھوں نے اپنے خطاب کا آغاز جے جوان، جے کسان اور اس میں اضافہ کرتے ہوئے جے وگیان- جے انوسندھیان کے نعرےسے کیا۔ جناب مودی نے کہا کہ بھارت کی اس کامیابی پر اسی طرح کا جوش و خروش ،میں نےجنوبی افریقہ اور یونان میں بھی دیکھا۔
وزیراعظم ، اسرو ٹیم کے ساتھ ملاقات کے لئے بے تاب نظر آئے اور اپنی اس بے تابی کا اظہار کرتے ہوئے وزیراعظم نے کہا کہ میں نے اپنے دورے سے واپسی پر سب سے پہلے بنگلورو آنے کا فیصلہ کیا۔ وزیراعظم نے پروٹوکول کی زحمت نہ اٹھانے کی اپنی درخواست کے سلسلے میں تعاون کے لئے گورنر صاحب، وزیراعلیٰ اور نائب وزیراعلیٰ کا شکریہ ادا کیا۔
وزیراعظم نے اپنے پرجوش استقبال اورلوگوں کے جوش و خروش کو دیکھ کر تمام شہریوں کا بھی شکریہ ادا کیا۔ بعد میں جناب مودی ایک روڈ شو کے دوران چندریان ٹیم کے ساتھ اسرو کے لئے روانہ ہوئے۔
شہری ہوابازی کی وزارت
اڑان کے تحت 459 روٹس پورے طورپر فعال ہیں، جن میں نو ہیلی پورٹ اور دو آبی ایروڈوم سمیت 72 ہوائی اڈے شامل ہیں شامل ہیں
اڑان کی 2.16 لاکھ سے زیادہ پروازوں میں 1.13 کروڑ سے زیادہ مسافروں نے سفر کیا ہے
حکومت اڑان اسکیم کی معاونت کرنے کے لیے، 2024 تک 100 ہوائی اڈے تیار کرنے کا منصوبہ رکھتی ہے
شہری ہوابازی کی وزارت نے 21 اکتوبرکو 2016علاقائی رابطہ اسکیم-اڑان کا آغاز کیا ہے تاکہ ملک کے غیر محفوظ اور کم خدمت والے ہوائی اڈوں سے علاقائی ہوائی رابطہ کو بڑھایا جا سکے اور ہوائی سفر کو عوام کے لیے سستا بنایا جا سکے۔ اڑانمارکیٹ سے چلنے والی ایک اسکیم ہے۔ دلچسپی رکھنے والی ایئر لائنز مخصوص راستوں پر طلب کی اپنی تشخیص کی بنیاد پر، اڑان کے تحت بولی لگانے کے وقت، اپنی تجاویز پیش کرتی ہیں۔
اسکیم کے تحت، 459 اڑان روٹس، جس میں نو ہیلی پورٹ اور دو واٹر ایروڈوم سمیت 72 ہوائی اڈے شامل ہیں، 30جنوری2023 تک پورے ملک میں فعال کئے جا چکے ہیں۔ اب تک 1.13 کروڑ سے زیادہ مسافروں نے 2.16 لاکھ سے زیادہ اڑان پروازوں میں سفر کیا ہے۔ شہری ہوابازی کے شعبے اور اقتصادی ترقی کے درمیان تعلق کو اچھی طرح سے تسلیم کیا جاتا ہے۔ شہری ہوابازی کی بین الاقوامی تنظیم  کے مطالعہ سے پتہ چلتا ہے کہ ہوائی رابطے کا اقتصادی ضرب 3.1 اور روزگار کا ضرب 6.1 رہےگا۔اس اسکیم کو نافذ کرنے کے دوران درپیش چیلنجز میں شامل ہیں:
- کووڈ- 19وبا کا منفی اثر۔
- شہری ہوائی اڈوں/ہیلی پورٹس کی عدم تیاری، جو زمین کی دستیابی، علاقائی بنیادی ڈھانچہ کی تخلیق وغیرہ سے متعلق ہو سکتی ہے۔
- دیئے گئے راستوں پر آپریشن کا عدم استحکام۔
- منتخب ایئر لائنز آپریٹرز  کی عدم تیاری۔
- ممبئی اور پونے جیسے میٹرو ہوائی اڈوں پر سلاٹ کی عدم دستیابی۔
حکومت نے اڑان اسکیم کی معاونت کرنے اور اسکیم کی مدت کے دوران 1000 اڑان روٹس کو چلانے کے لیے، 2024 تک ایک سو ہوائی اڈے تیار کرنے کا منصوبہ بنایا ہے۔ اڑان ایک جاری اسکیم ہے جہاں اس اسکیم کے تحت مزید منزلوں/اسٹیشنوں اور راستوں کا احاطہ کرنے کے لیے وقتاً فوقتاً بولی کے دور منعقد کئے جاتے ہیں۔
ریاست اتر پردیش میں اڑان کے تحت اٹھارہ ہوائی اڈوں کی نشاندہی کی گئی ہے جن میں سے کانپور، پریاگ راج، کشی نگر، ہنڈن، آگرہ اور بریلی کو آپریشنل کیا گیا ہے۔ ریاست راجستھان میں اڑان کے تحت چھ ہوائی اڈوں کی نشاندہی کی گئی ہے جن میں سے بیکانیر، جیسلمیر اور کشن گڑھ کو آپریشنل کیا گیا ہے۔ اڈیشہ ریاست میں اڑان کے تحت چھ ہوائی اڈوں کی نشاندہی کی گئی ہے جن میں سے جے پور، جھارسوگوڈا اور روڑکیلا کو آپریشنل کیا گیا ہے۔
ہماچل پردیش اور اتراکھنڈ میں اڑان اسکیم کے تحت این ایس او پی کے زمرے میں نو ہیلی پورٹ تیار کئےاور شروع گئے ہیں۔ منڈی اور رام پور ہماچل پردیش میں ہیں جبکہ الموڑہ، چنیالیسور، گاؤچر، ہلدوانی، نیو ٹہری، سہستردھارا اور سرینگر اتراکھنڈ میں ہیں۔
یہ معلومات شہری ہوا بازی کی وزارت میں وزیر مملکت جنرل  وی کے سنگھ نے، آج لوک سبھا میں ایک سوال کے تحریری جواب میں فراہم کیں۔
صدر جمہوریہ کا سکریٹریٹ
صدر جمہوریہ 6 سے 8 اپریل کے دوران آسام کے دورے پر رہیں گی
صدر جمہوریہ محترمہ دروپدی مرمو 6 سے 8 اپریل کے دوران آسام کا دورہ کریں گی۔
صدر جمہوریہ 7 اپریل 2023 کو قاضی رنگا نیشنل پارک میں گج اُتسو 2023 کا افتتاح کریں گی۔ اس کے بعد گوہاٹی میں صدر جمہوریہ کنچن جنگا کوہ پیما مہم 2023 کو ہری جھنڈی دکھاکر روانہ کریں گی۔ اسی دن وہ گوہاٹی میں گوہاٹی ہائی کورٹ کے 75 سال مکمل ہونے کے موقع پر منعقدہ تقریب میں بھی شامل ہوں گی۔
صدر جمہوریہ 8 اپریل 2023 کو تیج پور ایئرفورس اسٹیشن میں سکھوئی 30 ایم کے آئی لڑاکا طیارے میں پرواز بھی کریں گی۔
وزارت دفاع
لیفٹیننٹ جنرل اجیت نیل کنٹن یکم ستمبر کو آرمی ہسپتال  کا عہدہ سنبھالیں گے
لیفٹیننٹ جنرل اجیت نیل کنٹن یکم ستمبر 2023 کو نئی دہلی میں آرمی ہسپتال  کے کمانڈینٹ کا عہدہ سنبھالیں گے۔ موجودہ تقرری سے قبل، انہوں نے ڈائرکٹر جنرل ہاسپٹل سروسز  کے عہدے پر فرائض انجام دیے تھے۔
تری ویندرم میڈیکل کالج کے ایک سابق طالب علم ، جنرل آفیسر کو 16 اپریل 1987 کو آرمی میڈیکل کارپس میں شامل کیا گیا۔ انہوں نے مسلح افواج میڈیکل کالج، پونے سے ای این ٹی میں ایم ایس مکمل کیا اور اس کے بعد سر اور گردن کی آنکو سرجری میں ٹاٹامیمورئیل ہاسپٹل، ممبئی میں تربیت حاصل کی۔
لیفٹیننٹ جنرل اجیت نیل کنٹن اپنے شاندار کریئر کے دوران مختلف کلینکل اور عملے کے اہم عہدوں پر فائز رہے۔ ان میں ڈپٹی کمانڈینٹ آرمی ہاسپٹل  اور کمانڈینٹ، کمانڈ ہاسپٹل  شامل ہیں۔ جنرل آفیسر نے مسلح افواج میڈیکل سروسز کے مختلف سوپر اسپیشلٹی اور بڑے ہسپتالوں میں ای این ٹی – سر اور گردن کی سرجری کے شعبے کی سربراہی کے فرائض انجام دیے، جن میں کمانڈ ہاسپٹل ، بیس ہاسپٹل دہلی کنٹونمنٹ، آرمی کالج آف میڈیکل سائنسز، دہلی اور فوجی ہسپتال ، دہلی شامل ہیں۔ موصوف مسلح افواج میڈیکل کالج، پونے میں پروفیسر اور سربراہ  بھی تھے۔
جنرل آفیسر کو ایم سی آئی/ این ایم سی اور دہلی یونیورسٹی، گرو گووِند سنگھ اندرپرستھ یونیورسٹی، مہاراشٹر یونیورسٹی آف ہیلتھ سائنسز، راجیو گاندھی یونیورسٹی آف ہیلتھ سائنسز اور کنگ جورج میڈیکل یونیورسٹی سمیت مختلف یونیورسٹیوں کے ذریعہ پروفیسر/ پی جی ایگزامنر کے طور پر تسلیم کیا جاتا ہے۔
ان کی شاندار خدمات پر انہیں 2013 میں جنرل آفیسر کمانڈنگ ان چیف کمانڈیشن اور 2014 میں چیف آف آرمی اسٹاف کمانڈیشن سے نوازا گیا۔
وزارتِ تعلیم
وزارت تعلیم نے اساتذہ کی معیاری تدریسی تعلیم ، اعزاز اور ٹیچر ڈویلپمنٹ پر قومی ویبینار کا اہتمام کیا
وزارت تعلیم ، اے آئی سی ٹی ای اور قومی کونسل برائے ٹیچر ایجوکیشن نے "اساتذہ کی معیاری تدریسی تعلیم ،انہیں اعزازات سے سرفراز کرنے اور ان کی ہمہ جہت ترقی"سے متعلق ایک قومی ویبینار کا انعقاد کیا۔ ڈاکٹر جتیندر سنگھ ، وزیر مملکت  برائے سائنس و ٹیکنالوجی ، پی ایم او اور ڈی او پی ٹی ویبینار کے مہمان خصوصی تھے۔
شرکاء سے خطاب کرتے ہوئےمرکزی وزیر ڈاکٹر جتیندر سنگھ نے کہا کہ وزیر اعظم نے اپنے وژن کی جس طرح سے وضاحت کی ہے ، قومی تعلیمی پالیسی 2020 نئے ہندوستان کے ہدف کو حاصل کرنے میں معاون ثابت ہوگی۔ ڈاکٹر جتیندر سنگھ نے اس بات پر زور دیا کہ پیشہ وارانہ ڈگری اور کیریئر کے اختیارات کے درمیان ہم آہنگی لانے کی بہت زیادہ ضرورت ہے۔ انہوں نے اساتذہ کے انتخاب کے عمل میں شفافیت لانے اور بہترین طلبہ کو ایک پیشہ کے طور پر تدریسی امور کی ترغیب دینے کےتعلق سے بھی گفتگو کی۔
ڈاکٹر سنگھ نے کہا کہ قدیم زمانے سے اساتذہ تعلیم کے مرکز میں رہے ہیں اور ملک کی ترقی میں اپنا کلیدی کردار ادا کرتے رہے ہیں۔ اعلی اور معیاری تعلیم، تعلیمی نتائج کو مزید بہتر بنائے گی اور طلباء کی مجموعی ترقی کو فروغ دے گی۔
پرو فیسر نریندر کمار تنیجا ، وی سی ، سی سی ایس یونیورسٹی؛ پرو فیسر سی کے سلوجا ، ریٹائرڈ ، سی آئی ای ، دہلی یونیورسٹی، پرو ایم جگدیش کمار ، وی سی ، جے این یو، پرو فیسر پدما سارنگ پانی ، ٹاٹا انسٹی ٹیوٹ آف سوشل سائنسز ،ڈاکٹر میتری دتہ  ، شعبہ کمپیوٹر سائنس اینڈ انجینئرنگ ، این آئی ٹی ٹی ٹی آر ، چنڈی گڑھ؛ ایم اے رامیا وینکٹ رمن ، سینٹا نے بھی ویبینار میں حصہ لیا۔
ویبینار دو سیشنوں پر مشتمل تھا  معیاری تعلیم سے متعلق موضوعات اور ٹیچر ڈویلپمنٹ اور  انہیں اعزازات سے سرفراز کرنے اور ان کی خدمات کا اعتراف کرنے، جیسے موضوعات زیر بحث آئے۔ پرو فیسر ایچ سی ایس راٹھور ، سابق وائس چانسلر ، جنوبی بہار سنٹرل یونیورسٹی ، اور پروفیسر مہندر پی لاما ، اسکول آف انٹرنیشنل سٹڈیز ، جے این یو نے سوالات/جوابات/مباحثوں میں مدد کی اور دونوں سیشنوں کا خلاصہ پیش کیا۔
ویبینار میں معیاری تعلیم میں ڈیجیٹل طریقے کے انضمام پر بھی سیر حاصل گفتگو کی گئی اور اس پر خصوصی توجہ بھی مرکوزرہی ، معیاری تعلیم پر زبان کے اثرات ، تعلیم کا معیار کو ہر حالت میں برقرار رکھنے ، اساتذہ کی ترقی کے لیے جامع خطوط بنانے ، مستقبل کے اساتذہ کی تعمیر ، 21 ویں صدی میں ہنر مندی اور مہارت کی ترقی میں استاتذہ کا کردار ، معیاری تکنیکی تعلیم اور سرٹیفیکیشن اور اساتذہ کی خدمات کو سراہنے اور ان کی حوصلہ افزائی کرنے پر زور دیا گیا۔